Tamyurt

Imun g tmyurin, tifaskiwin d ihdumn lli ilan atig dar ugdud ( zund amdyaz n isuyas d izlan inamurn d win tffugliwin. 

Zḍaṛnt tmyurin ad ddrnt g tudrt n ugdud ifḍn n tasutin.

Tawalt n tmyurt anamk nns g tutlayt, iga a illi myarn middn ar as tt allsn gʷmin tifras nns ssnn timatarin nns, mdin fllas ad ur yafuḍ, lli ɣ yad dars illa uẓuṛ g umzruy, ẓlin tnt middn. ilint  timyurin izdin d tsrtit d tid illan d usgd d tiyyaḍ zdint d wanawn n tffugliwin n tussna.

 Asnml 
Illa usissn lli ismann kigan n iswingimn izdin ngr asn, lli ifkan i tguri n tamyurt anamk mas tga tugt n iswingimn d iɣalln lli myarn middn ar asn ttalllsn ɣ tudrt nnsn tili darsn tzdayt d isgdan d tussniwin, d kigan zɣ iswingimn ad igan dar middn tikli g tmyurin kkan d tasutin lli izrin yaru tnt umzruy, ɣamant gnt issktay n ugdud. ( ikkli d iwin - anṭuni gidnz d jak biṛk- f ussissn n tmyurt).

Nẓḍaṛ ad nini mas gan imsarn d twuriwin lli ur yukz yan lli inɣuban awd nttnti timyurin, ar tnt smuttiyn middn zɣ tasut s tayyaḍ s ils, ur akkʷ ttyurint zund ( amdyaz, d izlan n tẓilla, d izlan n tffugliwin, d tikli n wussan...), ar tt muttiynt tmyurin zg tasut s tayyaḍ imutti disnt usnfl n izmaz d uswingm...

Llan kigan n udmawn d iskkinn g llant tmyurin, rad zɣ gisnt nbdr :

- Anawn n tngmi n tẓuṛi iẓlin.

- Iswingimn d tikli d iɣaln lli tt arun isgdan d tsrtit d igdudn d tnbaḍin. zun d ( iffuglutn inamurn, d izlan inamurn, d tfaskiwin, d tffugliwin n isgdan...)

- D iɣaln d tikli n middn izdin s ugama d tmagit d umzruy.
vignette|Tanaẓuṛt tamaziɣt
- Talɣiwin n tingmi n ils :  lli igan kigan n isnumln s tutlayt tatrart n tingmi tanafgant tamagdudt, lli izdin s tannayin n ugdud d iswingimn nns, ar tnt addrn middn s ils waha. (tullisin, inzitn, tayffarin, tiḥuja …).
vignette|Ancient Gnawa amazigh.
- Aẓawan : lli immrksn s kigan  ɣ umaḍal s kra iga tt anawn, zund aẓawan amṛṛuki lli illan s wanawn s kigan, kra iga tt adɣar ilin gis yan wanaw sis iẓlin (tirubba, ṛṛwayṣ, aḥwac, tamawayt…). issfal uẓawan amṛṛuki ar iskar adɣar nns ngr iẓawann n umaḍal zg 1952, iklli ibdr amzraw ɛzzuz lḥuri, macc llant kigan n tirmiwin lli izwarn is llant ttawzmmamnt g talɣatin d imassn n uẓawan amaynu.
vignette|Tamɣart tamaziɣt
- Timlsa : gant timlsa zɣ timyurin lli iẓlin agdud f wayyaḍ g umaḍal, ig tifras n wanawn n tmagit ig awd ayda n umzruy, d usnflul n tẓuṛi.

G lmṛṛuk gant tmlsa tamyurt iẓlin  s ugdud amṛṛuki lli d tfl tingmi tamaziɣt.

iḥḍa ugdud amṛṛuki i ku azmz d ku tffugla anaw n tmlsa dis imsasan tg tamyurt lli ɣ ann ur ffaln middn, gant tmlsa agzzum zɣ  tingmi, ( timɣriwin, tiffugliwin n usgd d tẓilla,…).

 Tisaɣulin 
 Shils 12 نسخة محفوظة 4 مارس 2020 على موقع واي باك مشين.
 Anthony Giddens (2003). Runaway world: how globalization is  reshaping our lives. Taylor & Francis. صفحة 39. ISBN 978-0-415-94487-8. مؤرشف من الأصل في 04 مارس 2020. اطلع عليه بتاريخ 05 فبراير 2011.
 Pascal Boyer (1990). Tradition as truth and communication: a cognitive description of traditional discourse. Cambridge University Press. صفحات 8–. ISBN 978-0-521-37417-0. مؤرشف من الأصل في 4 مارس 2020. اطلع عليه بتاريخ 05 فبراير 2011.
 https://ar.wikipedia.org/wiki/%D9%85%D9%88%D8%B3%D9%8A%D9%82%D9%89_%D9%85%D8%BA%D8%B1%D8%A8%D9%8A%D8%A9 from https://ar.wikipedia.org/wiki/%D8%A7%D9%84%D9%84%D8%A8%D8%A7%D8%B3_%D8%A7%D9%84%D8%AA%D9%82%D9%84%D9%8A%D8%AF%D9%8A_%D8%A7%D9%84%D9%85%D8%BA%D8%B1%D8%A8%D9%8A https://ar.wikipedia.org/wiki/%D9%85%D9%88%D8%B3%D9%8A%D9%82%D9%89_%D9%85%D8%BA%D8%B1%D8%A8%D9%8A%D8%A9 with UploadWizard
 https://ar.wikipedia.org/wiki/%D9%85%D9%88%D8%B3%D9%8A%D9%82%D9%89_%D9%85%D8%BA%D8%B1%D8%A8%D9%8A%D8%A9 from https://ar.wikipedia.org/wiki/%D8%A7%D9%84%D9%84%D8%A8%D8%A7%D8%B3_%D8%A7%D9%84%D8%AA%D9%82%D9%84%D9%8A%D8%AF%D9%8A_%D8%A7%D9%84%D9%85%D8%BA%D8%B1%D8%A8%D9%8A https://ar.wikipedia.org/wiki/%D9%85%D9%88%D8%B3%D9%8A%D9%82%D9%89_%D9%85%D8%BA%D8%B1%D8%A8%D9%8A%D8%A9 with UploadWizard
Msmun awal n SGSM : Msmun awal amatay asnmalay n tmaziɣt (MMSM)